شیخ‌الاسلام مولانا عبدالحمیدا زاھدانِ گوستگیں (16 شھریور 1397) جمعۂ نمازِ دیوانا گوشت:
◻️یک چیزّے کہ مردمی سک‌ پریشان کرتگ انت، ایش انت کہ گوں مستکبر و زوراکانی ظالمانہ‌ایں تحریماں، مئے ملکِ پولِ ارزش کپتگ.
◻️اے اقتصادی مشکلاتِ اصلی سبب چہ یک نیمگے «دُزّی، فساد و مال‌واری» و چہ دگہ نیمگے «ملک‌داریِ غلط و ردیں طریقہ» و ھمے پیم «ڈنی و تھی سیاست» انت.
◻️ھنّوگیں اقتصادی مشکلاتا تھنا بےوس و بےکاریں مردم گرفتار نکرتگ انت، بلکیں سیٹ و چاگردِ تمامیں مردم، زندگی تھا گوں اقتصادی مشکلاتا دیم په دیم انت.
◻️بازیں تاجر و سوداگرا ڈن چہ ملکا وام پر انت و باید گوں دلار آیانی واماں بدینت کہ ھنوگیں جاور و حالاتا وامانی دیگ گران انت.
◻️ پہ اے مشکلات و پریشانیانی حل بیگا دعا ھں باید ببیت، مسئول ھں چہ ملکِ رھشونا گپتگ تا راجکماش و دگہ مسئولاں باید پیش چہ اشیا کہ گرانیں آفت و مصیبتے جاہ بجنت، باید یک سرجم و کاملیں راھے درگیج انت تا کہ ایرانی پولِ ارزش برز بروت.